พระครูพิพิธประชานาถ (นาน สุทธสีโล)

พระครูพิพิธประชานาถ (นาน สุทธสีโล) เคยดำรงตำแหน่งเป็นพระสังฆาธิการ อดีตเจ้าอาวาสวัดสามัคคี และเป็นอดีตที่ปรึกษาเจ้าคณะตำบลท่าสว่าง อำเภอเมืองสุรินทร์ จังหวัดสุรินทร์

**ชาตภูมิ**
 พระครูพิพิธประชานาถ (นาน สุทธสีโล) มีชื่อเดิมว่า นาน นามสกุล สีชมพู- เกิดวันพฤหัสบดีที่ ๑๓ มีนาคม ๒๔๗๒ แรม ๖ คํ่า ปีมะเส็ง - บิดาชื่อนายบัว นามสกุล สีชมพู มารดาชื่อ นางจุม นามสกุล สีชมพู - ณ บ้านเลขที่ ๒๔ บ้านเตรี๊ยะใต้ ตำบลสะพานลาว อำเภอเมือง จังหวัดสุรินทร์

**บรรพชาและอุปสมบท**
 อุปสมบท เมื่อวันที่ ๔ พฤษภาคม ๒๔๙๒ ณ วัดสามัคคี บ้านท่าสว่าง ตำบลท่าสว่าง อำเภอเมือง จังหวัดสุรินทร์ ได้รับฉายาว่า  สุทฺธสีโล 

**การศึกษา/วิทยฐานะ**
สำเร็จการศึกษาชั้นประถมปีที่ ๔ จากโรงเรียนประชาบาลวัดสามัคคี (ท่าสว่าง) ตำบลท่าสว่าง อำเภอเมือง จังหวัดสุรินทร์- สอบได้นักธรรมชั้นตรี (พ.ศ. ๒๔๙๒)- สอบได้นักธรรมชั้นโท (พ.ศ. ๒๔๙๔)- สอบได้นักธรรมชั้นเอก (พ.ศ. ๒๔๙๗)

**งานปกครองคณะสงฆ์**
 ได้รับการแต่งตั้งให้ดำรงตำแหน่งทางพระสังฆาธิการเป็นเจ้าอาวาสวัดสามัคคี (พ.ศ. ๒๕๐๒)- ได้รับการแต่งตั้งให้ดำรงตำแหน่งทางพระสังฆาธิการเป็นเจ้าคณะตำบลท่าสว่าง (พ.ศ. ๒๕๔๔)- ได้รับพระบัญชาแต่งตั้งให้ดำรงตำแหน่งเป็นที่ปรึกษาเจ้าคณะตำบลท่าสว่าง(๒๕๕๒)

**งานการศึกษา**
 พ.ศ. ๒๕๒๒ ได้เปิดโรงเรียนพระปริยัติธรรม แผนกธรรมและบาลี- ครูสอนพระปริยัติธรรมประจำวัดสามัคคี- กรรมการตรวจธรรมสนามหลวง- กรรมการอุปถัมภ์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

**งานการเผยแผ่**
 พระธรรมทูตจังหวัดสุรินทร์- ผู้อำนวยการอบรมพระภิกษุสามเณรและญาติโยมในเขตตำบลท่าสว่าง

**งานสาธารณูปการ**
พ.ศ. ๒๕๑๑  สร้างอุโบสถ วัดสามัคคี ตำบลท่าสว่าง อำเภอเมืองสุรินทร์ จังหวัดสุรินทร์
*พ.ศ. ๒๕๒๕ สร้างกุฎิสงฆ์ วัดสามัคคี ตำบลท่าสว่าง อำเภอเมืองสุรินทร์ จังหวัดสุรินทร์
*พ.ศ. ๒๕๒๘ ได้ดำเนินการก่อสร้างกุฏิเจ้าอาวาส วัดสามัคคี ตำบลท่าสว่าง อำเภอเมืองสุรินทร์ จังหวัดสุรินทร์
*พ.ศ. ๒๕๓๗ สร้างศาลาการเปรียญ วัดสามัคคี ตำบลท่าสว่าง อำเภอเมืองสุรินทร์ จังหวัดสุรินทร์
*พ.ศ. ๒๕๔๗ ได้ดำเนินการก่อสร้างเมรุ วัดสามัคคี ตำบลท่าสว่าง อำเภอเมืองสุรินทร์ จังหวัดสุรินทร์

**งานสาธารณูปการสงเคราะห์**
 พ.ศ. ๒๕๐๖ – ๒๕๑๐ นำพระภิกษุสามเณร ชาวบ้าน พัฒนาถนนภายในหมู่บ้าน ซึ่งเป็นการพัฒนาแบบสมัยใหม่ สร้างสาธารณสมบัติหรือถาวรวัตถุจนมีถนนผ่านตลอดภายในตำบล
ท่าสว่าง - พ.ศ. ๒๕๔๘ สร้างห้องสมุดศูนย์การเรียนรู้ของชุมชน

**งานพิเศษ**
 ประธานกลุ่มสหธรรมเพื่อการพัฒนา จังหวัดสุรินทร์- ประธานกรรมการบริหารมูลนิธิพิพิธประชานาถ- ประธานกองทุนหมุนเวียน มูลนิธิพัฒนาอีสาน จังหวัดสุรินทร์- กรรมการสถานศึกษาขั่นพื้นฐานโรงเรียนบ้านท่าสว่าง- อดีตกรรมการบริหาร สถาบันวิจัยและพัฒนา มหาวิทยาลัยขอนแก่น- อดีตกรรมการบริหาร สถาบันวิจัยและพัฒนา มหาวิทยาลัยธรรมศาสตร์- อดีตประธานกลุ่มเสขิยธรรม- อดีตกรรมการติดตามเงินกองทุนเพื่อสังคม- อดีตประธานของคณะกรรมการศาสนาเพื่อการพัฒนาสุรินทร์- อดีตที่ปรึกษากิตติมศักดิ์ของชุมชนเพื่อการพัฒนา- อดีตประธานกองทุนเสริมประสิทธิภาพของเกษตรกรในจังหวัดสุรินทร์- อดีตประธานกองทุนพัฒนาท้องถิ่นไทย – แคนาดา จังหวัดสุรินทร์

**เกียรติคุณที่ได้รับ**
 ได้รับถวายปริญญาศิลปศาสตรบัณฑิตกิตติมศักดิ์ (การพัฒนาชุมชน) จากสภาการฝึกหัดครู (วิทยาลัยครูสุรินทร์) ปี พ.ศ. ๒๕๓๑- ได้รับถวายปริญญาพุทธศาสตรมหาบัณฑิตกิตติมศักดิ์ (สังคมศาสตร์) จากมหาวิทยาลัยมหาจุฬาลงกรณราชวิทยาลัย- ได้รับถวายปริญญาปรัชญาดุษฎีบัณฑิตกิตติมศักดิ์ สาขายุทธศาสตร์การพัฒนาภูมิภาค (กลุ่มเศรษฐกิจและวัฒนธรรมชุมชน) มหาวิทยาลัยราชภัฎสุรินทร์ ปี พ.ศ. ๒๕๔๙- โล่เกียรติยศและเกียรติบัตร จากสมาคมผู้บำเพ็ญประโยชน์แห่งประเทศไทยในพระบรมราชินูปถัมภ์ ในฐานะสนับสนุนและอุปการะโครงการการเกษตร- เกียรติบัตร LOVE GREEN จาก OISCA ประเทศญี่ปุ่น- โล่เกียรติบัตร รางวัลการศึกษาเพื่อสันติภาพ “การประยุกต์พุทธประเพณีเพื่อระดมทุนทางปัญญาแก้ปัญหาชุมชน”- เกียรติบัตร สมาคมไทยอเมริกัน ใช้วัดสามัคคีเป็นศูนย์ร่วมมือในการปฏิบัติงานภาคสนาม- เกียรติคุณเชิดชู เสริมสร้างความเข้มแข็งให้กับชุมชนเพื่อการลงทุนทางสังคม  จากสำนักกองทุนเพื่อสังคม ธนาคารออมสิน- เกียรติคุณเชิดชู เสริมสร้างความเข้มแข็งให้กับชุมชนเพื่อการลงทุนทางสังคม (กองทุนชุมชน) จากคณะกรรมการนโยบายสังคมแห่งชาติ- เกียรติคุณสดุดี ดีเด่นด้านพัฒนาชนบท จากคณะกรรมการประสานงานองค์การเอกชนพัฒนาชนบทภาคอีสาน- โล่เกียรติคุณ คนดีศรีเมืองสุรินทร์ ปี พ.ศ. ๒๕๔๒- โล่เกียรติคุณ สาขาด้านสาธารณูปการ จากมูลนิธิสรรพณิต ๗๗- โล่เชิดชูเกียรติคุณ ดีเด่นในการส่งเสริมสันติภาพและสันติสุขในสังคมไทย จากมูลนิธิการศึกษาเพื่อสันติภาพ พระธรรมปิฎก (ป.อ. ปยุตโต)- ประกาศเกียรติคุณ เชิดชูเกียรติ ดีเด่นด้านวัฒนธรรม สาขาภูมิปัญญาชาวบ้าน (การผลิตและการบริโภค) จากคณะกรรมการวัฒนธรรมแห่งชาติ- ประกาศเกียรติคุณสดุดีจาก RDI/KHONKAEN UNIVERSITY- เสมาธรรมจักรทองคำ เกียรติบัตร เชิดชูเกียรติ ดีเด่นด้านส่งเสริมการพัฒนาชุมชนโดยใช้หลักธรรมทางพระพุทธศาสนา  จากคณะกรรมการอำนวยการงานสัปดาห์ส่งเสริมพระพุทธศาสนา- เกียรติบัตร เชิดชูเกียรติ ผู้บำเพ็ญประโยชน์อุปถัมภ์สถาบัน  จากมหาวิทยาลัยมหาจุฬาลงกรณราชวิทยาลัย วิทยาเขตสุรินทร์

**ถึงแก่มรณภาพ**
ถึงแก่มรณภาพด้วยโรคชรา ณ วันที่ 20 กรกฎาคม พ.ศ. 2558 มีพิธีพระราชทานเพลิงศพเมื่อวันที่ 6 มกราคม พ.ศ. 2561 ณ เมรุชั่วคราววัดสามัคคี บ้านท่าสว่าง ตำบลท่าสว่าง อำเภอเมืองสุรินทร์ จังหวัดสุรินทร์

**สมณศักดิ์**
 มีพระบรมราชโองการโปรดพระราชทานตั้งสมณศักดิ์เป็นพระครูสัญญาบัตร มีพัดยศสมณศักดิ์ประจำตำแหน่ง พระครูสัญญาบัตรเจ้าอาวาสวัดราษฎร์ชั้นตรี ในราชทินนามที่ พระครูพิพิธประชานาถ ในโอกาสวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร วันที่ 5 ธันวาคม พ.ศ.2524- ได้รับพระบัญชาสมเด็จพระสังฆราช โดยความเห็นชอบของมหาเถรสมาคมมีมติให้เลื่อนชั้นสมณศักดิ์ เป็นพระครูสัญญาบัตรเจ้าอาวาสวัดราษฎร์ชั้นโท ในราชทินนามเดิมที่ พระครูพิพิธประชานาถ ในโอกาสวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร วันที่ 5 ธันวาคม พ.ศ. 2535

**อ้างอิง**
หมวดหมู่:ภิกษุในสังกัดคณะสงฆ์มหานิกาย
หมวดหมู่:บุคคลจากอำเภอเมืองสุรินทร์
หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:ภิกษุจากจังหวัดสุรินทร์